پیر صدر الدین

پیر صدر الدین سومروں کے آخری دور اور سموں کے اوائل دور کے شیعہ اسماعیلی صوفی درویش اور بڑے داعی تھے۔ انھوں نے ست پنتھ طریقت کی بنیاد رکھی اور تمام مذاہب میں رواداری، فلسفہ جاویداور امتزاج ضدین کی تعلیم دی۔ انھوں نے بالخصوص اسلام اور ہندو دھرم کے امتزاج ضدین پر زور دیا۔

 حالات زندگی 
وہ فارسی اثر یافتہ عرب تھے اور پیر شہاب الدین کے بیٹے اور جانشین تھے۔ وہ چودھویں صدی عیسوی کے ممتاز ترین اسماعیلی مصنّفین میں شمار ہوتے ہیں۔ وہ شیعہ اسماعیلی نزاری امام محمد بن اسلام شاہ کے ہم عصر تھے۔

فارس میں پیدا ہوئے، صدر الدین پہلے خراسان گئے اور بعد میں جنوبی ایشیا پہنچے، جہاں انھوں نے سندھ (موجودہ جنوبی پاکستان) میں سکونت اختیار کی۔ اس کے برعکس پیر صدر الدین کے کلام کے تفصیلی مطالعے اور گنانوں کے جائزے سے اندازہ ہوتا ہے کہ ان کی پیدائش قدیم سندھ میں ہوئی تھی۔ سندھ میں انھوں نے ست پنتھ طریقت کی تبلیغ شروع کی، خوجکی رسم الخط کو مرتب کیا اور گنان تحریر کیے۔ پیر صدر الدین نے سابقہ دعا بھی تحریر کی تھی جسے اسماعیلی جماعت کئی صدیوں تک پڑھتی رہی۔ یہ دعا بہت طویل تھی اور اس کے پڑھنے میں تقریباً آدھا گھنٹہ لگتا تھا۔ ان کی  تخلیقِ جہاں کی داستان کا خلاصہ بھی پیش کرتی ہے۔

پیر صدرالدین کے گنان اس لحاظ سے اہم ہیں کہ انھی میں آخری بار الموت اور دیلم کا ذکر ملتا ہے۔ اس سے ظاہر ہوتا ہے کہ اسماعیلی موجودگی، جسے عام طور پر 1256ء میں منگولوں کے ہاتھوں سقوطِ الموت کے بعد ختم سمجھا جاتا ہے، دراصل چودھویں صدی عیسوی تک پیر صدرالدین کے عہد میں ان علاقوں میں برقرار رہی۔ انھوں نے  نامی ایک اسماعیلی کتاب بھی لکھی۔

ان کی تدفین ترنڈہ محمد پناہ میں ہوئی، جو موجودہ اُچ شریف، پاکستان کے قریب واقع ہے۔
 شجرہ نسب 
ان کا شجرہ ملتان میں قائم درگاہ شیر علی اکبر کے گنبد کے بیرونی حصے پر کاشی کے سرون پر کندہ ہے، جو اس طرح درج ہے: پیر صدر الدین بن پیر صاحب الدین عرف شہاب الدین بن پیر نصیر الدین بن پیر شمس الدین سبزواری ملتانی بن پیر صلاح الدین بن پیر صالح الدین عرف محمد نور بخش بن پیر علی سلام الدین عرف اسلام شاہ بن پیر عبد المؤمن عرف مشتاق شاہ بن پیر علی خالق الدین شاہ بن پیر محب الدین بن پیر محمود بن پیر محمد معصوم بن پیر ہاشم شاہ بن پیر احمد ہادی عرف مستنصر باللہ بن پیر عبد المجید شاہ بن پیر غالب الدین عرف غالب شاہ بن پیر محمد منصور بن پیر امام الدین عرف اسماعیل شاہ (ثانی) بن پیر محمد نور الدین شاہ بن پیر امیر احمد شاہ عرف جعفر الصادق۔

 حوالہ جات 
انگریزی 

سندھی

زمرہ:خوجہ اسماعیلی
زمرہ:سندھی زبان کے شعرا
زمرہ:سندھی زبان کے مصنفین
زمرہ:سندھی شخصیات
زمرہ:سلطنت سندھ کی شخصیات